IMF เรียกร้องให้ขจัดความไม่เท่าเทียมเพื่อกระตุ้นการขยายตัวทางเศรษฐกิจ
IMF เรียกร้องให้ขจัดความไม่เท่าเทียมเพื่อกระตุ้นการขยายตัวทางเศรษฐกิจ
18 มิ.ย. 2558

นางคริสติน ลาการ์ด ผู้อำนวยการกองทุนการเงินระหว่างประเทศ (IMF) เรียกร้องให้ทั่วโลกเปลี่ยนแปลงหลักเกณฑ์ภาษี ขจัดการทุจริต และใช้มาตรการอื่นๆ เพื่อลดความไม่เท่าเทียมกันของรายได้ ซึ่งเป็นปัจจัยถ่วงการขยายตัวของเศรษฐกิจโลก
ผู้อำนวยการ IMF กล่าวว่า บทบาทที่มากเกินไปของภาคการเงินในประเทศเศรษฐกิจขนาดใหญ่ อย่างเช่น สหรัฐและญี่ปุ่น รวมถึงความไม่เท่าเทียมกันในการเข้าถึงเทคโนโลยีและการศึกษา และการปรับเปลี่ยนสถานะทางสังคมที่อยู่ในระดับต่ำทั่วโลก จะนำไปสู่ “เศรษฐกิจแห่งการกีดกัน”
“กลุ่มผู้ยากจนและชนชั้นกลางเป็นกลไกหลักในการขับเคลื่อนการขยายตัว” นางลาการ์ดกล่าวในสุนทรพจน์ที่กรุงบรัสเซลส์ “แต่โชคร้ายที่กลไกเหล่านี้ต้องมาสะดุดกลางคัน”
 
 
อินโฟเควสท์ แปลและเรียบเรียง